Lampronia

ripsknoppmøll
 Lampronia luzella
 bringebærknoppmøll
 Lampronia morosa
 Lampronia standfussiella
 Lampronia flavimitrella
 Lampronia redimitella
 Lampronia rupella
 Lampronia fuscatella
 Lampronia aeripennella

Lampronia spp. er en slekt av  sommerfugler som hører til familien knoppmøll (Prodoxidae). Alle nordeuropeiske knoppmøll blir regnet til denne slekten.

Utseende 
Små til middelsstore (vingespenn 9–19 mm for de artene som forekommer i Norden), slanke møll. Antennene er trådformede, markert kortere enn forvingen. Kroppen og forvingen er vanligvis mørkbrune, hos mange av artene har forvingen hvite flekker eller tverrbånd. Hodet er gjerne kledt med oppstående, gulaktige skjell.

Levevis 
Hunnene legger egg på ulike urter, busker og løvtrær. Livssyklusen er dårlig kjent for mange av artene, men trolig legges eggene på knopper, skudd eller blomster, og larvene utvikler seg inne i disse. De overvintrer som unge larver og fullfører utviklingen neste vår, gjerne på nye skudd. Noen arter kan gjøre en del skade i bærdyrking. De voksne sommerfuglene flyr om dagen.

Utbredelse 
Slekten er utbredt i Nord-Amerika, Europa og det nordlige Asia.

Systematisk inndeling / europeiske arter 

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Incurvarioidea
 Familien knoppmøll, Prodoxidae
 Slekten Lampronia Stephens, 1829  – 28 arter, Holarktis.
 Lampronia aeneella (Heinemann, 1870)
 Lampronia aeripennella (Rebel, 1889) – finnes i Finland og på Gotska Sandön i Sverige. 
 Lampronia argillella (Zeller, 1851)
 ripsskuddmøll, Lampronia capitella (Clerck, 1759)
 bringebærmøll, Lampronia corticella (Linnaeus, 1758)
 Lampronia flavimitrella (Hübner, 1817)
 Lampronia fuscatella (Tengström, 1848)
 Lampronia intermediella (Heinemann, 1870)
 Lampronia luzella (Hübner, 1817)
 Lampronia morosa Zeller, 1852
 Lampronia provectella (Heyden, 1865)
 Lampronia psychidella (Milliére, 1854)
 Lampronia pubicornis (Haworth, 1828)
 Lampronia redimitella (Lienig & Zeller, 1846)
 Lampronia rupella (Denis & Schiffermüller, 1775)
 Lampronia splendidella (Heinemann, 1870)
 Lampronia standfussiella Zeller, 1852 – noen få funn fra Sverige og Finland
 Lampronia stangei Rebel, 1903

Kilder 

 Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 338 – 349. ISBN 978-91-88506-60-3
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri: 
 Fauna Europaea, utbredelsesdatabase for europeiske dyr.

Eksterne lenker 
 

Knoppmøll
Sommerfugler formelt beskrevet i 1829
Dyr formelt beskrevet av James Francis Stephens